బెంగళూరు: తమిళనాడు సీఎం పదవిపై శశికళ కన్నేసినా సుప్రీంకోర్టు ఇచ్చిన తీర్పు ఆమెను పరప్పన అగ్రహార సెంట్రల్ జైలుకు వెళ్లేలా చేసింది. గత బుధవారంనాడు ఆమె జైలుకు రాగానే తాను అక్కడ గడపాల్సిన నాలుగేళ్ల జైలు శిక్షను ఊహించి..జీర్ణించుకోలేక పోయారట. విలాసవంతమైన జీవితానికే పరిమితమవుతూ వచ్చిన శశికళ ఓ చిల్లర దొంగలా పోలీసు జీపులో అడుగుపెట్టేందుకు ఇష్టపడ లేదు. జైలు ఆవరణలో ఆమె కాలినడకనే ఎంతదూరమైనా వెళ్లేందుకే సిద్ధపడ్డారు. అధికారులు ఆమెను జీపులో కూర్చోమన్నప్పుడు 'ఎంతదూరమైనా కాలినడకనే వస్తాను' అని తెగేసి చెప్పారట. 'నేనేమీ చిల్లర దొంగను కాను. పోలీసు జీపులో కూర్చోను. జైలు సెల్లో మాత్రమే కూర్చుంటాను. నేరస్థుడిలా ఓపెన్ పోలీస్ జీపులో కూర్చోలేను. దూరం ఎంతైనా ఫరవాలేదు' అని చెప్పి ఆమె నడకనే ఎంచుకున్నారని ప్రత్యక్ష సాక్షి ఒకరు తెలిపారు. అప్పటి ఆమె పరిస్థితిని చూస్తే ఆమె చాలా కలతచెందినట్టు, కోపంతో, అసహనంతో ఉన్నట్టు కనిపించారని చెప్పారు. జయలలితతో కలిసి గతంలో తాను జైలుశిక్ష అనుభవించినప్పుడు కల్పించిన సౌకర్యాలే ఇప్పుడు కూడా ఇస్తారని శశికళ అనుకున్నారట. అప్పట్లో జయలలిత తమిళనాడు సీఎంగా ఉన్నారు. జయకు ఆరోగ్య సమస్యలు ఉండటంతో ఆమెకు 'ఏ' గ్రేడ్ సౌకర్యాలు కల్పించారు. శశికళకు కూడా అలాంటి సదుపాయాలే ఇచ్చారు. ఈసారి మాత్రం పరిస్థితి మారిపోయింది. వీఐపీ ఖైదీగా తనకు సౌకర్యాలు కల్పించాలని శశి చేసిన విజ్ఞప్తిని కోర్టు తోసిపుచ్చింది. ఆమె సీఎం కానందున ప్రత్యేక సౌకర్యాలు కుదరవని తేల్చిచెప్పింది. దీంతో శశికళకు ఊహించని దెబ్బ తగిలింది. బహుశా ఈ పరిణామాలన్నీ ఆమె మరిచిపోలేనందున శాంతిభద్రతల సమస్య కారణంగా జీపు ఎక్కమని  పోలీసు అధికారులు చెప్పినా ఆమె సున్నితంగానే తిరస్కరించారు. సెల్ వరకూ నడిచి వెళ్లేందుకే ఆమె నిశ్చయించుకోవడంతో అధికారులు సైతం ఆమెను అనుసరించక తప్పలేదు.
bengaluru: tamilanadu cm padavipai sasikala kannesina supreenkortu ichina teerpu aamenu parappana agrahara central jailuku vellela chesindi. gatha budhavaaramnaadu aame jailuku ragane taanu akkada gadapalsina nalugella jailu shikshanu oohinchi..jeerninchukoleka poyarata. vilaasavantamaina jeevitaanike parimitamavutuu vachina sasikala oo chillara dongalaa polisu jeepulo adugupettenduku ishtapada ledu. jailu aavaranalo aame kaalinadakane entaduuramainaa vellenduke siddapaddaaru. adhikaarulu aamenu jeepulo koorchomannappudu 'entaduuramainaa kaalinadakane vastaanu' ani tegesi chepparata. 'nenemi chillara donganu kaanu. polisu jeepulo kuurchoonu. jailu sello matrame kuurchuntaanu. nerasthudila open polies jeepulo koorcholenu. dooram entainaa faravaledu' ani cheppi aame nadakane enchukunnaarani pratyaksha saakshi okaru telipaaru. appati aame paristhitini chuste aame chala kalatachendinattu, kopamtho, asahanamtho unnattu kanipinchaarani cheppaaru. jayalalitato kalisi gatamlo taanu jailusiksha anubhavinchinappudu kalpinchina soukaryale ippudu kuudaa istaarani sasikala anukunnarata. appatlo jayalalita tamilanadu cmga unnaaru. jayaku aarogya samasyalu undatamtho aameku 'e' grade soukaryaalu kalpinchaaru. sasikalaku kuudaa alanti sadupayale icharu. eesaari maatram paristhiti maaripoyindi. vip khaidiigaa tanaku soukaryaalu kalpinchaalani sashi chesina vignaptini kortu tosipuchindi. aame cm kaananduna pratyeka soukaryaalu kudaravani telchicheppindi. deentho sasikalaku oohinchani debba tagilindi. bahusa ee parinaamaalannii aame marichipolenanduna saantibhadratala samasya kaaranamgaa jeepu ekkamani  polisu adhikaarulu cheppina aame sunnitamgaane tiraskarinchaaru. sel varakuu nadichi vellenduke aame nischayinchukovadamto adhikaarulu saitam aamenu anusarinchaka tappaledu.